**Siopa – Parti Unsain**

1. Rwy’n mynd i Tesco mawr y dre

Rwy’n cerdded mewn a dweud ‘Hwrê!’

Rwy’n gwthio troli rownd y lle

A gwario’r pres i gyd.

*Cytgan:*

Rwy’n mynd hyd y lonydd

Ar ras fel negesydd,

A’r troli fel mynydd,

O! siopa, siopa,

Rwy’n siopa bob wythnos

I’r teulu i gyd.

1. Mae’n rhaid cael sebon i lanhau,

A marmalêd a chnau,

Ac afalau – pwys neu ddau,

A chacen fawr i de!

1. Rhaid prynu jam a siwgwr gwyn,

A ffrwythau ffres nid ffrwythau tun,

Mae Mam yn blino erbyn hyn,

A minnau wrth fy modd!

1. Ac wrth y til mae losin du,

Y losin gorau, wir i chi,

A ydw i’n haeddu dau neu dri

Am wneud fy ngwaith mor dda?